Държавен вестник, бр. 25, 2026 г., стр. 83

БРОЙ  25	
Д Ъ Р Ж А В Е Н  В Е С Т Н И К 	
СТР.  83   
ответствието. Изисквания към органите за 
сертификация на продукти, процеси и услуги“ 
е задължително условие за издаване на разре­
шение и извършване на дейност по чл. 18 от 
ЗПООПЗПЕС.
Съгласно чл. 22, ал. 3, т. 2 от ЗПООПЗПЕС 
министърът отнема разрешението, когато кон­
тролиращото лице не отговаря на изискванията 
на чл. 19 от същия закон.
На контролиращото лице „Глобал Серт“ ООД, 
BG-BIO-23, е издадено Разрешение № BG-BIO-23 
от 31.01.2023 г. за извършване на дейност по чл. 18 
от ЗПООПЗПЕС съгласно Заповед № РД 09-98 
от 31.01.2023 г. на министъра на земеделието, 
валидно до 31.01.2027 г.
Във връзка с гореизложеното и на основа­
ние чл. 26 от Административнопроцесуалния 
кодекс (АПК) Министерството на земеде­
лието и храните е открило производство за 
издаване на заповед на министъра на земеде­
лието и храните за отнемане на Разрешение 
№ BG-BIO-23 от 31.01.2023 г.
Съгласно чл. 26, ал. 2 от АПК с писмо с рег. 
№ 12-306/18.09.2025 г. на контролиращото лице 
„Глобал Серт“ ООД е предоставено право да 
представи писмено становище, възражения и 
доказателства по започнатото административно 
производство в 7-дневен срок от получаване на 
уведомлението. Писмото с обратна разписка, 
изпратено по „Булпост“ на 19.09.2025 г., е върнато 
с краен статус „пратката не е потърсена“, като 
опитите за връчване от страна на куриера са 
извършени на 25.09.2025 г. и 6.10.2025 г.
На основание чл. 18а, ал. 9 от АПК при 
невъзможност за връчване съобщението следва 
да се извърши чрез залепване на уведомление 
на адреса на лицето (на входната врата или на 
пощенската кутия на адреса).
В тази връзка с писмо с рег. № 12-306/
21.10.2025 г. до директора на Областна дирек­
ция „Земеделие“ – Пловдив (ОДЗ – Пловдив), 
е поискано съдействие за връчването на писмо 
с рег. № 12-306/18.09.2025 г. чрез залепване на 
уведомление на адрес: гр. Пловдив, п.к. 4000, 
район „Централен“, ул. Петьофи № 13.
С писмо с рег. № 12-306/5.11.2025 г. 
ОДЗ – Плов­див, предоставя констативен про­
токол от 23.10.2025 г., съдържащ съобщение, 
залепено на офиса на контролиращото лице, 
оригинал на писмо с рег. № 12-306/18.09.2025 г. 
заедно с празно съобщение и снимков материал. 
Съобщението е залепено на 23.10.2025 г., като в 
същото се посочва, че документите или книжата 
са оставени в канцеларията на органа и могат 
да се получат в едноседмичен срок. Докумен­
тите или книжата се смятат за връчени, като 
едноседмичният срок е изтекъл до 30.10.2025 г.
Съгласно чл. 26, ал. 2 от АПК в 7-дневен 
срок от получаване на уведомлението/съобще­
нието – до 6.11.2025 г. включително, „Глобал 
Серт“ ООД има право да подаде писмено ста­
новище, възражения и доказателства по започ­
натото административно производство. В ука­
зания срок в деловодството на Министерството 
на земеделието и храните по пощата на адрес: 
гр. София, бул. Христо Ботев № 55, или по елек­
тронен път на edelovodstvo@mzh.government.bg/­
чрез https://edelivery.egov.bg/ Система за сигурно 
електронно връчване не са постъпили документи 
от страна на „Глобал Серт“ ООД.
На основание чл. 16, ал. 4 от Закона за 
прилагане на Общата организация на паза­
рите на земеделски продукти на Европейския 
съюз (ЗПООПЗПЕС) дейността на министъ­
ра на земеделието и храните се подпомага 
от Постоянна междуведомствена консулта­
тивна комисия по биологично производство 
(ПМККБП).
Съставът и функциите на ПМККБП се опре­
делят в чл. 59 и 60 от Наредба № 5 от 3.09.2018 г. 
за прилагане на правилата на биологично про­
изводство, етикетиране и контрол, и за издаване 
на разрешение за контролна дейност за спазване 
на правилата на биологичното производство, 
както и за последващ официален надзор върху 
контролиращите лица (Наредба № 5 от 2018 г.).
Със Заповед № РД 09-887 от 14.08.2024 г., из­
менена със Заповед № РД 09-184 от 27.02.2025 г. 
на министъра на земеделието и храните, е оп­
ределен съставът на ПМККБП.
На основание чл. 60, ал. 1, т. 1 и 4 от Наредба 
№ 5 от 2018 г. и чл. 16, ал. 1 от Правилата за 
организацията на дейността на ПМККБП (ут­
върдени със Заповед № РД 09-212 от 6.03.2024 г. 
на министъра на земеделието и храните) и писмо 
с рег. № 91-582/20.11.2025 г. в периода от 21 до 
28 ноември 2025 г. е проведено неприсъствено 
заседание чрез писмена процедура.
На членовете на ПМККБП е предоста­
вена информация по електронен път по т. 1 
(единствена) от дневния ред: Отнета акреди­
тацията на Орган за сертификация на продук­
ти „Глобал Серт“ при „Глобал Серт“ ООД 
(24 ОСП) и прилагане на чл. 22, ал. 3, т. 2 от 
ЗПООПЗПЕС.
На членовете на ПМККБП е предложено 
да гласуват за одобрение следният проект на 
решение по точка единствена от дневния ред:
„Във връзка със Заповед № 547 от 31.07.2025 г. 
на изпълнителния директор на ИА БСА за 
отнемане на акредитацията на Орган за 
сертификация на продукти „Глобал Серт“ 
при „Глобал Серт“ ООД (24 ОСП) и на ос­
нование чл. 22, ал. 3, т. 2 от ЗПООПЗПЕС 
да бъде издадена заповед на министъра на земе­
делието и храните за отнемане на Разрешение 
№ BG-BIO-23 от 31.01.2023 г. за извършване на 
контрол и сертификация на биологично произ­
водство и продукти съгласно Регламент (ЕС) 
2018/848, издадено със Заповед № РД 09-98 от 
31.01.2023 г. на „Глобал Серт“ ООД, с адрес 
гр. Пловдив, п.к. 4000, район „Централен“, 
ул. Петьофи № 13, ЕИК 204495974, валидно до 
31.01.2027 г.“
Резултатите от гласуването са „За“ – 13 гласа, 
„Против“ – няма, „Въздържал се“ – 1 глас.